**Kent Stephen Manderville** (s. 12. huhtikuuta 1971 Edmonton, Alberta, Kanada) on kanadalainen entinen jääkiekkoilija ja olympiamitalisti. Hän pelasi NHL:ssä yhteensä 646 ottelua ja teki niissä tehot 37+67=104. Jäähyminuutteja hän keräsi 348.

Ura
---

Manderville pelasi vuodet 1989–1991 Cornellin yliopistojoukkueessa. Hänet valittiin ECAC:n vuoden tulokkaaksi 1990. Ennen tätä Calgary Flames varasi hänet 24. pelaajana vuonna 1989 ja Manderville oli joukkueen ykkösvaraus. Manderville ei kuitenkaan ikinä pelannut Flamesissa, vaan hänet kaupattiin helmikuussa 1992 suuressa kaupassa Doug Gilmourin, Jamie Macounin, Rick Wamsleyn ja Ric Nattressin kanssa Toronto Maple Leafsiin vaihdossa Gary Leemaniin, Aleksandr Godinjukiin, Jeff Reeseen, Michel Petitiin ja Craig Berubeen. Hän pelasi loppukauden aikana 15 NHL-ottelua. Ennen Maple Leafsia Manderville pelasi Kanadan maajoukkueessa. Hän edusti samana kautena Kanadaa myös Albertvillen olympiakisoissa, joista tuli hopeaa. Manderville kaupattiin Edmonton Oilersiin vaihdossa Peter Whiteen ja vuoden 1996 neljännen kierroksen varausvuoroon joulukuussa 1995. Manderville siirtyi marraskuussa 1996 vapaana agenttina Hartford Whalersiin.

Maple Leafsissa, Oilersissa ja Whalersissä Manderville pelasi osan kausistaan myös farmin puolella, mutta hän vakiinnutti paikkansa NHL:ssä kaudella 1997–1998 Mandervillen pelatessa Carolina Hurricanesissa. Hartford Whalers vaihtoi nimensä Carolina Hurricanesiksi ja muutti Raleighiin. Manderville pelasi Hurricanesissa maaliskuuhun 2000 asti, kunnes hänet kaupattiin Philadelphia Flyersiin vaihdossa Sandy McCarthyyn. Kausi 2001–2002 jäi Mandervillellä vain 38 ottelun mittaiseksi, kun hän loukkasi nilkkansa 27. lokakuuta 2001 pelatussa ottelussa Montréal Canadiensia vastaan. Maaliskuussa 2002 hänet kaupattiin Pittsburgh Penguinsiin vaihdossa Billy Tibbettsiin.

Manderville siirtyi kaudeksi 2003–2004 Eurooppaan ja Ruotsin Elitserien-joukkue Timrå IK:n riveihin vapaana agenttina marraskuussa 2003. Hän viihtyi Timråssa kolme kautta ja oli kaudella 2005–2006 Elitserienin paras aloittaja 59,7 prosentillaan. Manderville siirtyi kaudeksi 2006–2007 jääkiekon SM-liigan Espoo Bluesiin, mutta liittyi joukkueeseen vasta lokakuussa 2006 perhesyistä. Hän teki runkosarjassa 45 ottelussa tehot 19+17=36. Manderville pelasi lähinnä joukkueen ykkösketjussa maanmiehensä, pistepörssivoittaja Martin Kariyan sekä tšekkiläisen Ladislav Kohnin kanssa. Jatkoaika.comin toimitus valitsi Mandervillen runkosarjan parhaaksi alivoimapelaajaksi sekä puolustavaksi hyökkääjäksi.

Mandervillen ura päättyi kauteen 2006–07.

### Maajoukkue

Manderville pelasi talviolympialaisten 1992 lisäksi myös alle 20-vuotiaiden MM-kilpailuissa vuosina 1990 ja 1991. Hän voitti molemmista kultaa.

Uran jälkeen
------------

Uransa jälkeen Manderville alkoi lukemaan lakia. Hän analysoi myös kauden 2007–2008 Ottawa Senatorsin pelejä CHRO-TV:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1987–1988 | Notre Dame Midget Hounds | SMHL | 32 | 22 | 18 | 40 | 42 | – | – | – | – | – |
| 1988–1989 | Notre Dame Hounds | SJHL | 58 | 39 | 36 | 75 | 165 | – | – | – | – | – |
| 1989–1990 | Cornell Big Red | NCAA | 26 | 11 | 15 | 26 | 28 | – | – | – | – | – | JMM | 7 | 1 | 2 | 3 | 0 |
| 1990–1991 | Cornell Big Red | NCAA | 28 | 17 | 14 | 31 | 60 | – | – | – | – | – | JMM | 7 | 1 | 6 | 7 | 0 |
|  | Kanada |  | 3 | 1 | 2 | 3 | 0 | – | – | – | – | – |
| 1991–1992 | Kanada |  | 63 | 16 | 24 | 40 | 78 | – | – | – | – | – | OK | 8 | 1 | 2 | 3 | 0 |
|  | St. John's Maple Leafs | AHL | – | – | – | – | – | 12 | 5 | 9 | 14 | 14 |
|  | Toronto Maple Leafs | NHL | 15 | 0 | 4 | 4 | 0 | – | – | – | – | – |
| 1992–1993 | St. John's Maple Leafs | AHL | 56 | 19 | 28 | 47 | 86 | 2 | 0 | 2 | 2 | 0 |
|  | Toronto Maple Leafs | NHL | 18 | 1 | 1 | 2 | 17 | 18 | 1 | 0 | 1 | 8 |
| 1993–1994 | Toronto Maple Leafs | NHL | 67 | 7 | 9 | 16 | 63 | 12 | 1 | 0 | 1 | 4 |
| 1994–1995 | Toronto Maple Leafs | NHL | 36 | 0 | 1 | 1 | 22 | 7 | 0 | 0 | 0 | 6 |
| 1995–1996 | St. John's Maple Leafs | AHL | 27 | 16 | 12 | 28 | 26 | – | – | – | – | – |
|  | Edmonton Oilers | NHL | 37 | 3 | 5 | 8 | 38 | – | – | – | – | – |
| 1996–1997 | Springfield Falcons | AHL | 23 | 5 | 20 | 25 | 18 | – | – | – | – | – |
|  | Hartford Whalers | NHL | 44 | 6 | 5 | 11 | 18 | – | – | – | – | – |
| 1997–1998 | Carolina Hurricanes | NHL | 77 | 4 | 4 | 8 | 31 | – | – | – | – | – |
| 1998–1999 | Carolina Hurricanes | NHL | 81 | 5 | 11 | 16 | 38 | 6 | 0 | 0 | 0 | 2 |
| 1999–2000 | Carolina Hurricanes | NHL | 56 | 1 | 4 | 5 | 12 | – | – | – | – | – |
|  | Philadelphia Flyers | NHL | 13 | 0 | 3 | 3 | 4 | 18 | 0 | 1 | 1 | 22 |
| 2000–2001 | Philadelphia Flyers | NHL | 82 | 5 | 10 | 15 | 47 | 6 | 1 | 2 | 3 | 2 |
| 2001–2002 | Philadelphia Flyers | NHL | 34 | 2 | 5 | 7 | 8 | – | – | – | – | – |
|  | Pittsburgh Penguins | NHL | 4 | 1 | 0 | 1 | 4 | – | – | – | – | – |
| 2002–2003 | Pittsburgh Penguins | NHL | 82 | 2 | 5 | 7 | 46 | – | – | – | – | – |
| 2003–2004 | Timrå IK | Elitserien | 23 | 3 | 8 | 11 | 18 | 9 | 2 | 2 | 4 | 47 |
| 2004–2005 | Timrå IK | Elitserien | 34 | 9 | 3 | 12 | 90 | 7 | 0 | 1 | 1 | 18 |
| 2005–2006 | Timrå IK | Elitserien | 43 | 11 | 9 | 20 | 79 | – | – | – | – | – |
| 2006–2007 | Blues | SM-liiga | 45 | 19 | 17 | 36 | 86 | 8 | 1 | 3 | 4 | 20 |
| 12 kautta | yhteensä | NHL | 646 | 37 | 67 | 104 | 348 | 67 | 3 | 3 | 6 | 44 |
| 1 kausi | yhteensä | SM-liiga | 45 | 19 | 17 | 36 | 86 | 8 | 1 | 3 | 4 | 20 |
| 3 kautta | yhteensä | Elitserien | 100 | 23 | 20 | 43 | 187 | 16 | 2 | 3 | 5 | 65 |

Lähteet
-------

* Kent Manderville The Internet Hockey Databasessa (englanniksi)
* Kent Manderville Eurohockey-sivustolla (englanniksi)
* Kent Manderville Legends of Hockey -sivustolla (englanniksi)

### Viitteet

1. ↑  Kent Manderville Biography and Olympic Results Olympics at Sports-Reference.com.  Arkistoitu 7.2.2013. Viitattu 1.4.2010. (englanniksi)
2. 1 2 3 4 5 6 7 8  Legends of Hockey
3. ↑  Kent Manderville Eliteprospects.com. Viitattu 1.4.2010. (englanniksi)
4. ↑  Kent Manderville Bluesiin  6.9.2006. Jatkoaika.com. Viitattu 1.4.2010.
5. ↑  Jatkoajan toimittajat valitsivat runkosarjan parhaat  7.3.2007. Jatkoaika.com. Viitattu 1.4.2010.